Tartit

Tartit (tamasheq: «foreining») er ei tuareggruppe frå Timbuktu-regionen i Mali. Gruppa består av fem kvinner og fire menn som møttest i ein flyktningleir i Burkina Faso, der musikken var ein måte å overleve på konfrontert med dei økonomiske, sosiale og politiske problema i regionen.

Dei fleste av songane til Tartit har ein enkel oppbygnad. Dei kvinnelege medlemmane speler dei tradisjonelle instrumenta imzad-lutt og tinde-tromme, mens mennene speler tehardent-lutt og elektrisk gitar. I tillegg bidrar dei fleste med song og klapping. Resultatet er ein slags ørkenblues.

Tekstane deira gir uttrykk for håp, fred og livskraft.

 Medlemmar (2006) 
 Fadimata Walett Oumar (song, tinde)
 Walett Oumar Zeinabou (song, tinde)
 Mama Walett Amoumine (song, tinde)
 Fadimata W. Mohamedun (Fatma) (song, tinde)
 Tafa Al Hosseini (song, imzad)
 Mohamed Issa ag Oumar (elektrisk gitar, song)
 Ag Mohamed Idwal (firestrengs tehardent)
 Amanou (trestrengs tehardent, song)
 Mossa Ag Mohamed (song)

 Diskografi 
 1997: Amazagh
 2000: Ichichila
 2006: Abacabok

 Bakgrunnsstoff 
 Tartits nettside på Divanprod 
 Artikkel om Tartit på Chronogram

Kategori:Maliske musikkgrupper
Kategori:Musikkgrupper skipa i 1992
Kategori:Tuaregar